|  |
| --- |
| UČEBNÉ OSNOVY |
| **Názov predmetu** | **Svet práce** |
| **Vzdelávacia oblasť** | **Človek a svet práce** |
| **Ročník** | **prvý** |
| **Stupeň vzdelania** | **ISCED1** |
| **Názov ŠkVP** | **Vzdelávanie pre život** |
| **Časový rozsah výučby** | **0 + 1 hodiny týždenne/ 33 hodín ročne** |
| **Forma štúdia** | **denná** |
| **Vyučovací jazyk** | **slovenský** |

**A/ Charakteristika predmetu**

 Prostredníctvom predmetu Svet práce sa má žiak  **naučiť pozorovať, klásť si otázky, samostatne riešiť jednoduché úlohy** a rozvíjať si tak chápanie vecí, ktoré ho obklopujú. Učí deti experimentovať, rozvíjať si schopnosť objektívne premýšľať a argumentovať, kreatívne nazerať na javy pri tvorbe možných riešení.

Základom prístupu je **identifikácia problému, ktorý dieťa motivuje k** **činnosti** a preto nemusí učiteľ používať žiadne ďalšie špecifické motivačné prostriedky. Vzhľadom na to, že aplikovaná poznávacia činnosť je pre dieťa prirodzená, dieťa je takmer samo vedené aktivitou a pragmaticky smeruje k riešeniu, hoc aj pokusom a omylom.

**B/ Výchovno-vzdelávacie ciele a obsah vzdelávania**

**Základom sú otázky**, ktoré majú charakter **tzv. aplikačných otázok**, často taktiež nazývané **otázky „ako“**, pretože sa nimi pýtame na to, ako je možné napríklad niečo zostrojiť, sfunkčniť, zmerať či porovnať. Aplikačné otázky neriešia samotný princíp skúmaných javov a procesov, principiálne v nich ide o **praktické využitie predchádzajúcich skúseností a vedomostí** a tým aj posilnenie významu týchto skúseností a vedomostí pre praktický život. Opakovaným riešením aplikačných otázok sa u dieťaťa **rozvíja návyk nazerať na veci, javy, procesy, situácie s tendenciou preskúmať ich a spoznať funkčnosť.**

Všetok obsah sa sústreďuje na vysvetľovanie vecí, ktoré deti bežne pozorujú a nezamýšľajú sa nad nimi. V rámci internej tvorby vysvetlení môžu deti testovať svoje predpoklady experimentom, pozorovaním, vytváraním modelov a pod. **Za dôležitú súčasť je považovaná diskusia medzi deťmi**, pri ktorej (s usmernením pedagóga) sa učia **objektívne  argumentovať** a správne **vyjadrovať výsledky svojich pozorovaní**, experimentov a iných aktivít zameraných na riešenie identifikovaných problémov. Významnou súčasťou je **tvorba záznamu** (najmä kresbou, prípadne **vyplnením pracovného listu**, ktorého hlavným cieľom je **zaznamenanie pôvodných predstáv a výsledku riešenia**), pomocou ktorého vedieme dieťa k zamysleniu sa nad tým, čo realizuje, čím sa eliminuje mechanické opakovanie postupu navrhnutého učiteľom bez prepojenia s predchádzajúcimi skúsenosťami a bez uchopenia významu realizácie samotnej praktickej činnosti.

**C/ Rozsah vyučovania predmetu**

Svet práce napriek svojmu špecifickému zameraniu prispieva k rozvoju kľúčových kompetencií:

**komunikačné kompetencie:** • schopnosť porozumieť inej osobe a adekvátne reagovať, • schopnosť vysvetliť a byť pochopený, • schopnosť zúčastniť sa verejnej diskusie v rámci športových aktivít, • schopnosti spolupracovať s ostatnými,

**kompetencia riešiť problémy** • uplatňuje pri riešení problémov vhodné metódy založené na analyticko-kritickom a tvorivom myslení, • je otvorený (pri riešení problémov) získavaniu a využívaniu rôznych, aj inovatívnych postupov, formuluje argumenty a dôkazy na obhájenie svojich výsledkov, • dokáže spoznávať pri jednotlivých riešeniach ich klady i zápory a uvedomuje si aj potrebu zvažovať úrovne ich rizika, • má predpoklady na konštruktívne a kooperatívne riešenie konfliktov,

**kompetencia v oblasti informačných a komunikačných technológií** • kreatívne, inovatívne a kritické myslenie, • schopnosť pripraviť stratégiu, • schopnosť predvídať a reflektovať na zmeny • využívať IKT k získavaniu informácií o témach súvisiacich s pohybom a zdravím, • poznať a využívať aplikácie pre podporu pravidelnej pohybovej aktivity,

kompetencia k celoživotnému učeniu sa – učiť sa učiť • uvedomuje si potrebu svojho autonómneho učenia sa ako prostriedku sebarealizácie a osobného rozvoja, • dokáže reflektovať proces vlastného motorického učenia, • kriticky hodnotí svoj pokrok, prijíma spätnú väzbu a uvedomuje si svoje ďalšie rozvojové možnosti,

**kompetencie sociálne a personálne** • dokáže na primeranej úrovni reflektovať vlastnú identitu a budovať si vlastnú samostatnosť/nezávislosť ako člen celku/tímu, • vie si svoje ciele a priority stanoviť v súlade so svojimi reálnymi schopnosťami, záujmami a potrebami, • osvojil si základné postupy efektívnej spolupráce v skupine/tíme − uvedomuje si svoju zodpovednosť v tíme, kde dokáže tvorivo prispievať pri dosahovaní spoločných cieľov, • dokáže odhadnúť a korigovať dôsledky vlastného správania a konania a uplatňovať sociálne prospešné zmeny v medziosobných vzťahoch,´

 **kompetencie pracovné** • dokáže si stanoviť ciele s ohľadom na svoje profesijné záujmy, kriticky hodnotí svoje výsledky a aktívne pristupuje k uskutočneniu svojich cieľov, • je flexibilný a schopný prijať a zvládať inovatívne zmeny,

**kompetencie smerujúce k iniciatívnosti a podnikavosti** • dokáže inovovať zaužívané postupy pri riešení úloh, plánovať a riadiť pohybovú činnosť so zámerom dosiahnuť ciele, a to nielen v rámci športovej hry, ale aj v každodennom živote.

**Tematické celky:**

1. **rozvoj motorických schopností a fyzickej zdatnosti dieťaťa pre polytechnické činnosti (0+4)**
2. **rozvoj polytechnických zručností v prírodnom prostredí (0+8)**
3. **tvorivé činnosti (0+21)**

**1.rozvoj motorických schopností a fyzickej zdatnosti dieťaťa pre polytechnické činnosti**

**Počet DH ŠkVP: 4**

|  |  |
| --- | --- |
|  **Výkonový štandard**  | **Obsahový štandard** |
| Žiak na konci 1.ročníka vie/dokáže:používa v činnosti všetky zmysly, • prejavuje túžbu a ochotu pohybovať sa, • prejavuje grafomotorickú gramotnosť, používa osvojené spôsoby pohybových činností v nových, neznámych, problémových situáciách, • využíva globálnu motoriku prekonávaním prírodných a umelých prekážok | Uplatnenie laterality v pohybe. Hrubá motorika. Rovnováha. Orientácia v priestore. Základné lokomočné pohyby (chôdza, beh, skok, lezenie, hádzanie a chytanie). Základné polohy, postoje a pohyby (stoj, sed, ľah, kľak, atď.). Manipulácia s náčiním. Prekresľovanie, obkresľovanie  |

**2. rozvoj polytechnických zručností v prírodnom prostredí**

**Počet DH ŠkVP: 8**

|  |  |
| --- | --- |
| **Výkonový štandard** | **Obsahový štandard** |
| Žiak na konci 1.ročníka ZŠ vie/dokáže:manipulovať s rôznymi predmetmi, pohybovať sa v rôznom prostredí (sneh, ľad, voda) bez strachu a zábran, manipulovať s rôznymi predmetmi, náčiním | Pohyb s rôznymi pomôckami. Umelá lokomócia. |

**3. tvorivé činnosti**

**Počet DH ŠkVP: 21**

|  |  |
| --- | --- |
| **Výkonový štandard** | **Obsahový štandard** |
| Žiak na konci 1.ročníka vie/dokáže: * Pochopiť jednoduchý technický náčrt Podľa znázorneného technického postupu vie zhotoviť daný predmet
* Podľa predlohy zloží z častí celok
* Vytvorí predmet zo stavebnice podľa vlastnej fantázie
* Manipuluje s drobnými predmetmi a materiálmi
* Používa pracovné nástroje a skúma fungovanie jednoduchých mechanizmov
 | * Identifikuje podľa náčrtu aký predmet je na obrázku
* Podľa obrázkového potupu zloží jednoduchý predmet ( napr. zvieratko z papiera, loďku, lietadlo...)
* Podľa obrázku zloží z častí celok
* manipulačné činnosti na rozvoj motoriky, pozornosti, trpezlivosti
* jednoduché konštrukčné činnosti
 |

**D/ Metódy a formy práce - stratégie vyučovania**

Pri edukačnom procese budú použité tieto vyučovacie metódy :

* reproduktívne metódy, aby si žiaci vytvorili zručnosti a návyky pri práci s výtvarným materiálom,
* metódy rozvíjania tvorivosti
* metódy produktívne
* metódy slovné, hovorené slovo, monológ, dialóg
* metódy názorné, používanie ilustrácií, náčrtov, demonštrácia, modelovanie
* praktické metódy, maľovanie, kreslenie, strihanie, lepenie a iné...

Ako didaktické formy vyučovania budeme využívať:

* vyučovaciu hodinu v triede
* vychádzku
* exkurziu

Na vyučovacej hodine budeme používať skupinovú formu práce a prácu vo dvojiciach. Tieto formy práce učia žiakov pracovať v kolektíve, rozvíjajú aktivitu a súťaživosť. Samostatnú prácu, pri ktorej budú žiaci uplatňovať svoju fantáziu a tvorivosť.

**E/ Prierezové témy**

|  |  |
| --- | --- |
| **Prierezová téma**  | **Tematický celok**  |
| Osobnostný a sociálny rozvoj  | rozvoj motorických schopností a fyzickej zdatnosti dieťaťa pre polytechnické činnosti rozvoj polytechnických zručností v prírodnom prostredí tvorivé činnosti |
| Environmentálna výchova  | rozvoj polytechnických zručností v prírodnom prostredí  |
| Mediálna výchova  | Tvorivé činnosti |
| Multikultúrna výchova  |  |
| Výchova k manželstvu a rodičovstvu |  |
| Ochrana života a zdravia | rozvoj motorických schopností a fyzickej zdatnosti dieťaťa pre polytechnické činnosti  |
| Regionálna výchova a ľudová kultúra | Tvorivé činnosti |
| Dopravná výchova – výchova k bezpečnosti v cestnej premávke |  |

**F/ Učebné zdroje**

odborné publikácie k daným témam

encyklopédie, webové stránky

**G/ Medzipredmetové vzťahy**

SJL – opis algoritmu svojej práce, vysvetliť príčiny výberu, čítanie s porozumením

MAT – pojmy malý, veľký, väčší, najväčší, pomenovanie rovinných a priestorových útvarov, využitie súmernosti

HUV – počúvanie hudby

TSV – pohybové vyjadrenie pocitov

PRVOUKA – ľudské telo, rastliny a živočíchy.

**H/ Hodnotenie predmetu**

Predmet Svet práce v 1. ročníku hodnotíme klasifikáciou. Hodnotenie prebieha v súlade s Metodickým pokynom č. 22/2011 s platnosťou od 1. mája 2011 na hodnotenie žiakov základnej školy a Systémom hodnotenia žiakov ZŠ Horný Vadičov.